CELEX: 62011FN0063
Language: et
Date: 2011-06-01 00:00:00
Title: Kohtuasi F-63/11: 1. juunil 2011 esitatud hagi — ZZ versus komisjon

30.7.2011   
            
            
               ET
            
            
               Euroopa Liidu Teataja
            
            
               C 226/32
            
         1. juunil 2011 esitatud hagi — ZZ versus komisjon
   (Kohtuasi F-63/11)
   2011/C 226/64
   Kohtumenetluse keel: prantsuse
   
      Pooled
   
   Hageja: ZZ (esindajad: advokaadid S. Rodrigues, A. Blot et C. Bernard-Glanz)
   
      Kostja: Euroopa Komisjon
   
      Hagi ese ja sisu
   
   Nõue tühistada vaikimisi tehtud otsus jätta hageja ajutise lepingulise töötaja leping uuendamata.
   
      Hageja nõuded
   
   
               —
            
            
               Tühistada OLAF-i peadirektori kui lepinguid sõlmiva asutuse 12. augusti 2010. aasta vaikiv otsus, jätta hageja leping uuendamata, nagu see nähtub eelkõige hageja poolt viimasele 12. aprillil 2011. aastal esitatud taotlusele vastamata jätmisest;
            
         
               —
            
            
               niivõrd, kuivõrd see osutub vajalikuks, tühistada 22. veebruaril 2011 lepinguid sõlmiva asutuse poolt vastu võetud otsus jätta hageja poolt kodukorra artikli 90 lõike 2 alusel esitatud vaie rahuldamata;
            
         
               —
            
            
               seetõttu, ennistada hageja tema lepingu pikendamise raames vastavalt eeskirja nõuetele OLAF-isse tagasi ametisse;
            
         
               —
            
            
               teise võimalusena ning juhul, kui ennistamise taotlust ei rahuldata, mõista kostjalt hageja kasuks välja viimase poolt kantud kahju, mille suuruseks hinnatakse esialgu ja ex aequo et bono OLAF-is ajutise lepingulise töötajana saadava tasu ja hetkel töötatavalt ametikohalt saadava tasu vahena (mis on umbes 3 000 eurot/kuus) vähemalt tema esialgse lepinguga sarnase pikkuse eest (4 aastat), jättes kõrvale võimaluse, et tema lepingut oleks kolmandat korda pikendatud, mis oleks tal võimaldanud saada tähtajatu leping;
            
         
               —
            
            
               igal juhul mõista kostjale välja summa, mis on esialgselt ja ex aequo et bono5 000 eurot, moraalse kahju hüvitamiseks, millele lisanduvad seadusjärgses määras viivitusintressid tehtava kohtuotsuse kuupäevast alates;
            
         
               —
            
            
               mõista kohtukulud välja komisjonilt.